als_Latn dik_Latn sag_Latn
Mesfushori i Mançester Sitit, Jaja Ture ka vendosur të injorojë kritikat në adresë të tij dhe të kampionëve të Anglisë, duke deklaruar se ekipi i tij vijon rrugën për të ruajtur titullin kampion të fituar në sezonin e kaluar. Siti ka ngushtuar diferencën me Çelsin kryesues, duke i marrë dy pikë londinezëve këtë fundjavë. Mançester Siti është përballur me kritika të ashpra veçanërisht për paraqitjen e dobët në Champions, ndërkohë që Jaja Ture nuk duket i shqetësuar nga këto kritika. “Nuk më bëhet vonë për kritikat. Gjëja më e rëndësishme është se unë përpiqem të bëj më të mirën për ekipin. Njerëzit gjithnjë përpiqen të gjejnë defekte, të të kritikojnë, por sinqerisht nuk ua vë veshin. Unë mendoj se e njoh mirë Premier Ligën dhe e di se sa e vështirë është. Po ashtu e di fare mirë se nëse humbasim kritikat janë të shumta. Gjithsesi unë dhe skuadra shohim përpara. Ne jemi të bindur në aftësitë tona dhe dimë të përballojmë çdo presion”, ka deklaruar mesfushori i kampionëve të Anglisë.
Çelsi – Jaja Ture ka folur dhe për ngushtimin e diferencës me Çelsin kryesues. “Ne i premtojmë Çelsit dhe tifozëve tanë se nuk do të dorëzohemi deri në fund. Ne nuk duam ta lëmë Çelsin të thellojë diferencën ndaj nesh. Mënyra e vetme për ta bërë një gjë të tillë është të fitojmë ndeshjet tona. Kemi fituar në një përballje mjaft delikate kundër Sauthemptonit në fundjavë, por tani na pret një tjetër test i vështirë kundër Sandërlendit. E pamë të gjithë se si arritën të ndalnin Çelsin në fundjavë, janë një skuadër kompakte, mbrohen mjaft mirë dhe kundërsulmojnë rrezikshëm. Jemi të përgatitur për një tjetër betejë, por nuk kemi ndër mend të ndalemi. Ne duam të kapim Çelsin dhe do ta bëjmë”, ka thënë mesfushori nga Bregu i Fildishtë.
Jaja Ture injoron kritikat: E kapim Çelsin0
Mesfushori i Mançester Sitit, Jaja Ture ka vendosur të injorojë kritikat në adresë të tij dhe të kampionëve të Anglisë, duke deklaruar se ekipi i tij vijon rrugën për të ruajtur titullin kampion të fituar në sezonin e kaluar. Siti ka ngushtuar diferencën me Çelsin kryesues, duke i marrë dy pikë londinezëve këtë fundjavë. Mançester Siti është përballur me kritika të ashpra veçanërisht për paraqitjen e dobët në Champions, ndërkohë që Jaja Ture nuk duket i shqetësuar nga këto kritika. “Nuk më bëhet vonë për kritikat. Gjëja më e rëndësishme është se unë përpiqem të bëj më të mirën për ekipin. Njerëzit gjithnjë përpiqen të gjejnë defekte, të të kritikojnë, por sinqerisht nuk ua vë veshin. Unë mendoj se e njoh mirë Premier Ligën dhe e di se sa e vështirë është. Po ashtu e di fare mirë se nëse humbasim kritikat janë të shumta. Gjithsesi unë dhe skuadra shohim përpara. Ne jemi të bindur në aftësitë tona dhe dimë të përballojmë çdo presion”, ka deklaruar mesfushori i kampionëve të Anglisë.
als_Latn als_Latn mri_Latn als_Latn